


LIETUVOS RESPUBLIKOS SEIMO VALDYBA


SPRENDIMAS
DĖL SEIMO VALDYBOS 2018 M. SAUSIO 31 D. SPRENDIMO NR. SV-S-571 „DĖL LIETUVOS RESPUBLIKOS SEIMO, SEIMO KOMITETŲ IR KOMISIJŲ, SEIMO FRAKCIJŲ IR SEIMO NARIŲ VEIKLOS STATISTINIŲ DUOMENŲ SKAIČIAVIMO IR SKELBIMO TVARKOS APRAŠO PATVIRTINIMO“ PAKEITIMO

2020 m. lapkričio 10 d. Nr. SV-S-1697
Vilnius




Lietuvos Respublikos Seimo valdyba, vadovaudamasi Lietuvos Respublikos Seimo statuto 32 straipsnio 14 punktu, nusprendžia:
. Pakeisti Lietuvos Respublikos Seimo, Seimo komitetų ir komisijų, Seimo frakcijų ir Seimo narių veiklos statistinių duomenų skaičiavimo ir skelbimo tvarkos aprašą, patvirtintą Lietuvos Respublikos Seimo valdybos 2018 m. sausio 31 d. sprendimu Nr. SV-S-571 „Dėl Lietuvos Respublikos Seimo, Seimo komitetų ir komisijų, Seimo frakcijų ir Seimo narių veiklos statistinių duomenų skaičiavimo ir skelbimo tvarkos aprašo patvirtinimo“:
. Pakeisti 5 punktą ir jį išdėstyti taip:
„. Skaičiuojami šie duomenys apie Seimo komitetų ir komisijų veiklą:
. Seimo pavedimų svarstyti teisės aktų projektus (toliau – pavedimai) skaičius pagal komitetus (komisijas), nurodant, kiek pavedimų komitetui (komisijai) buvo paskirta kaip  pagrindiniam ir kiek – kaip papildomam komitetui; 
. pavedimų įvykdymas pagal komitetus (komisijas), išskiriant pagal pavedimo pobūdį (pagrindinis ar papildomas komitetas) ir nurodant:
. kiek pavedimų yra įvykdyta laiku (tai yra pagrindinis komitetas teisės akto projektą apsvarstė ir išvadas pateikė Seimo nustatytais terminais, o papildomas komitetas – pagrindinio komiteto nustatytais terminais);
. kiek pavedimų yra įvykdyta vėluojant (tai yra vėliau negu Aprašo 5.2.1 papunktyje nurodytais terminais);
. kiek pavedimų yra neįvykdyta, tačiau nėra pasibaigę Aprašo 5.2.1 papunktyje nurodyti terminai;
. kiek pavedimų yra neįvykdyta ir yra vėluojama juos įvykdyti Aprašo 5.2.1 papunktyje nurodytais terminais;
. komiteto (komisijos) posėdžių skaičius pagal komitetus (komisijas), nurodant išvažiuojamųjų ir bendrų su kitais komitetais (komisijomis) posėdžių skaičių; 
.  komiteto (komisijos) surengtų klausymų skaičius pagal komitetus (komisijas); 
. komiteto (komisijos) svarstytų parlamentinės kontrolės klausimų skaičius pagal komitetus (komisijas).“
. Pakeisti 6 punktą ir jį išdėstyti taip:
„. Aprašo 5.1 papunktyje nurodyti duomenys teikiami iš LRS VIS, remiantis Seimo posėdžio metu Dokumentų departamento atsakingo darbuotojo į LRS VIS įvedama informacija; Aprašo 5.2 papunktyje nurodyti duomenys teikiami iš TAIS, LRS VIS posistemio „Projektai“ ir LRS VIS Seimo komitetų ir komisijų veiklos posistemio; Aprašo 5.3, 5.4 ir 5.5 papunkčiuose nurodytus duomenis skaičiuoja Seimo komitetų biurų atsakingi darbuotojai ir Seimo kanceliarijos patarėjai ir kiti darbuotojai, aptarnaujantys Seimo komisijas (toliau – Seimo kanceliarijos patarėjai, aptarnaujantys Seimo komisijas), arba šie duomenys teikiami iš LRS VIS Seimo komitetų ir komisijų veiklos posistemio.“ 
. Nustatyti, kad:
. šis sprendimas taikomas skaičiuojant 2020–2024 metų Lietuvos Respublikos Seimo kadencijos Seimo komitetų ir komisijų statistinius duomenis;
. pagal šį sprendimą skaičiuojami statistiniai duomenys Seimo interneto svetainėje pradedami skelbti ne vėliau kaip 2021 m. sausio 1 d.

